A venit la cursurile noastre de teatru. Era vara, abia intrase Ia liceu. Nimic special, la prima vedere. O aparitie comuna, timid, introvertit, cu sufletul ferecat, ca un pui pribeag, ce nu stia sa zboare! Dar totusi, atat de diferit de ceilalti! \n Nu a lipsit la nici un curs si, incetul cu incetul, ani si ani de zile, am incercat sa-l cunosc si, prin exercitiu, atentie, multa iubire si intelegere, impreuna cu Diana Mihaita, am reusit sa deschidem fereastra sufletului sau. \n Si am gasit sensibilitate, minte agera, zambet nastrusnic si cuceritor, dornic de poveste, dar mai ales, un zacamant de vulnerabilitati, care nu se puteau vindeca decat prin autocunoastere. \n Si, incetul cu incetul, puiul nestiutor care a crescut sub ochii nostri, astazi a devenit un vultur tanar, pe care l-am invatat sa priveasca numai in sus, ca sa vada curcubeul! \n II iubesc si-l apreciez pentru eleganta si buna lui crestere, pentru dorinta lui vie de a se inalta prin cultura si de a se salva prin intelegere si, mai ales, iubire! \n Acum, la primul sau zbor scriitoricesc, ii urez putere sa se inalte cat mai sus, dar, sa nu uite niciodata cine este si de unde a plecat! - Adriana Trandafir \n \n L-am cunoscut pe Mihai Ochetan pe data de 20 iulie 2016, chiar de ziua mea. Pe-atunci era proaspat admis la liceu. Curand va fi absolvent... Si in toti acesti ani l-am vazut pe Mihai cum creste frumos, cum isi dezvolta un mod de a gandi artistic si cum reuseste sa exprime ganduri si sentimente pe care multi adolescenti si le inhiba. O crima regizata este doar inceputul. La cum il cunosc pe Mihai, cu siguranta nu se va opri aici! Felicitari, Mihai! Te sustin si am incredere in tine! Si sa nu uiti niciodata ca mai important decat SUCCESUL este PROCESUL! - Conf. univ. dr. Diana Mihaita